# name
Vols menjar-te l'interior d'un pinyol? Les cacatues t'hi ajudaran

# metadata.dc.description.abstract[].value
S'estima que a la Terra hi viuen més d'un milió d'espècies d'animals. Tanmateix, n'hi ha molt poques que siguin capaces de fabricar eines adaptades específicament al seu entorn, no com un simple instint. De fet, fins ara només se'n coneixien tres: les persones, els ximpanzés i els orangutans, pertanyents tots al grup dels primats. Es coneixen lloros que, en captivitat, poden construir alguna eina, però no les fan servir de manera encadenada dins un mateix procés. Tampoc s'ha observat que les fabriquin en condicions silvestres. El biòleg cognitiu Mark O'Hara i els seus col·laboradors, de diverses universitats i centres de recerca d'Alemanya, Àustria i Indonèsia, han publicat a la revista Current Biology que algunes cacatues fabriquen eines que fan servir de manera consecutiva per agafar la polpa dels mangos. Això les fa candidates a entrar al selecte club d'animals que mostren una intel·ligència incipient.

# metadata.dc.rights[].value
(c) Edició de Premsa Periòdica Ara, 2021

# metadata.dc.source[].value
Divulgació i Premsa (Genètica, Microbiologia i Estadística)

# metadata.dc.title[].value
Vols menjar-te l'interior d'un pinyol? Les cacatues t'hi ajudaran